उन्न मेरी बांह् फड़ी लैती ते मिगी फड़ियै इंयां टुरन लगी, आक्खो जियां आंऊं अन्नां होआं। रात स्याह बी सी ते नमी-दार वाह उस तेज बगने आली नदी आला लेखा झुल्ला दी ही जढ़ी कुतै नेईं खड़ोंदी। रेत इन्नी ठंड़ी ही जे पैर सुन्न होई-होई पवा दे हे। शैह्‌र दे बसनीकें दे घरें दियें बारियें कशा नानी बड़े छैंदे-छैंदे पैरें लंगदी, त्रै बर सलीब दे नशान बनांदी, बारियें दे ओड़क-छोएं दे उप्पर पंज कोपक ते त्रै-त्रै बिस्कुटां रक्खियै इक बारी फी सलीब दा चिन्ह बनांदी टुरदी जा दी ही ते बिजन तारें आले अम्बरा ब’ल्ल नजरां चुक्कियै बल्लें-बल्लें बोलदी जा दी ही—